Ռոբերտ Քոչարյանն էլ նշել, որ ապրանքաշրջանառության անկումը տարվա առաջին կիսամյակում պայմանավորված է ալմաստի շուկայի լիբերալիզացման գործընթացով, ինչպես նաև "Արմենալ"-ում իրականացվող արդիականացման աշխատանքներով, որի ավարտից հետո ձեռնարկության արտադրական ծավալները կկրկնապատկվեն: Ինչ վերաբերում է տնտեսական համագործակցության մյուս ոլորտներին, ապա, ըստ ՀՀ նախագահի, զգացվում է միայն աճի միտում: Վլադիմիր Պուտինն իր հերթին տեղեկացրել է, որ ռուսական կողմն ամբողջությամբ բավարարել է հայ մասնագետներին ռուսական զինվորական բարձրագույն ուսումնական հաստատություններում կրթություն ստանալու հայտը, և ամեն տարի 150 երիտասրդ կընդունվեն և կուսանեն ՌԴ-ում: Երկու երկրների նախագահներն էլ համաձայնել են, որ քաղաքական, ռազմական ու մշակութային փայլուն հարաբերությունները տնտեսական համագործակցության շատ ավելի լայն ներուժ և հեռանկարներ ունեն: